Document ID: /roh_data/filtered/fineweb-2-filterrobots_roh.jsonl.gz/61990

Radund 50 persunas èn sa participadas a la viandada da Filisur fin ad Alvagni Bogn, ina ruta da radund 5,8 kilometers. Las visitadras ed ils visitaders han gì cletg: Durant l’entira viandada èsi stà sitg, e vers mezdi è schizunt il sulegl sa mussà e las temperaturas èn stadas miaivlas. Ils resuns eran trasora buns. sco quai che diversas persunas han ditg envers RTR. I saja fitg allegraivel che la senda culinarica haja puspè ina giada gì lieu.
Blers products da la regiun
A la viandada culinarica èn sa participads divers purs ed interpresas da la regiun. Products hai dà dal bain Accola, l’Acla al viaduct da la Landwasser, la Ranch Farsox, il bain Ulber, il bain Las Sorts, Gran Alpin, il bain Christen, la furnaria Preisig, Glatsch Balnot e da l’ustaria la Diala.